ཅིའི་ཕྱིར་ཞེ་ན།སྐབས་དེའི་བགྲོ་གླེང་གི་ཡུལ་དངོས་ཀྱི་རྣམ་པ་དང་།ནང་གི་མི་གྲངས།གཏམ་གྱི་བརྗོད་གཞི་སོགས་གཅིག་མ་ལུས།གཉིས་མ་ཆད་པར་གོང་རིམ་གྱི་འགོ་ཁྲིད་ཚོའི་རྣ་བར་ཤུབ་སེར་བཏང་འདུག་པ་མ་ཟད།གཞུང་ཕྱོགས་ནས་ཀྱང་སྟངས་འཛིན་ཀྱི་རྣམ་པ་ཞིག་མངོན་ཡོད་ཚོད་འདུགདེ་ཡང་ཅི་ལ་སྐྱོན་ཏེ།ལར་སློབ་གྲྭ་ཞིག་ལ་མཚོན་ན་འདི་འདྲའི་རིག་གནས་ཀྱི་ལས་ཀ་དང་རིག་གཞུང་གི་བསམ་བློ།ཤེས་རིག་གི་རྒྱགས་ཕྱེ་ལྟ་བུའི་བསམ་བློའི་བགྲོ་གླེང་དང་།ལྟ་བ་མཉམ་གླེང་གི་རྣམ་པར་ཅིས་ཀྱང་དགའ་འོས་ལ་རྒྱབ་ནས་སྐྱོར་དགོས་པའི་ལས་སུ་མཆིས་མོད།རང་ཅག་གི་རྒྱལ་གཉེར་སློབ་གྲྭ་ཞིག་ལ་མཚོན་ན།འདི་འདྲའི་རིག་གནས་ཀྱི་སྣང་ཚུལ་ཙམ་པོ་ལ་ཆབ་སྲིད་ཀྱི་ངོ་བོ་བསྲེས་ནས་འགོག་ཅི་ཐུབ་བྱས་པ་ནི།སྒེར་གཅོད་ཀྱི་དབང་འོག་ཏུ་གཅུན་པའི་སྤྱི་ཚོགས་ཁྲོད་རྒྱུན་འབྱམས་སུ་འགྲོ་བཞིན་པའི་བཙོག་པ་འཁོག་རྒྱུག་ཅིག་རེད་ཨང་།